Valgomasis ananasas

Valgomasis ananasas (Ananas comosus) – bromelijinių (Bromeliaceae) šeimos augalų rūšis. Tai vienintelė komerciškai auginama ananasų rūšis.

 Biologija 

Tai daugiametis, 1–1,5 m aukščio augalas. Lapai kardiški, aštriais kraštais 30–100 cm ilgio, supa storą stiebą. Vaisius sudėtinis, susidaro iš žiedyno žiedų. Juose gausu magnio, vitamino C, vitamino B1.

 Kilmė 

Augalas kilęs iš Pietų Amerikos, kaip manoma, Brazilijos, Paragvajaus ir Urugvajaus regiono. Dar iki Amerikos atradimo, šie vaisiai paplito po žemyną. 1493 m. Kristupas Kolumbas ananasus pamatė Gvadelupoje ir atgabeno į Europą (tai buvo pirmasis bromelijinis augalas, išvežtas iš Amerikos). Vėliau ananasai pradėti auginti Havajuose, Filipinuose, o nuo XIX a. – daugelyje tropinių šalių, taip pat šiltnamiuose, namuose. Pavadinimas ananasas kilo iš tupių kalbų žodžio nanas. Per portugalus šis pavadinimas paplito daugelyje kalbų. Anglai vaisių vadina pineapple, o ispanai piña dėl jo panašumo į pušies kankorėžį.

 Panaudojimas 

Ananaso vaisiai valgomi švieži, naudojami sulčių, kokteilių (ypač piña colada), kitų gėrimų gamyboje. Yra populiarus desertų (ledų, tortų, pyragų) ingredientas, taip pat dedamas į picas, vaisių salotas ir kitus patiekalus.

 Etimologija 
Žodis ananãsas per aplinkines kalbas (, , ) kilęs iš , kuris – iš Brazilijos indėnų
tupių-gvaranių kalbų šio vaisiaus pavadinimo ananá, naná, nanas, nanã.

 Produkcija 
Tūkstančiai tonų (2008 m.)   2491   2278   2209   1676   1402   1305   1272   900   685   470

 Šaltiniai 

Kategorija:Bromelijiniai
Kategorija:Vaisiai ir uogos